Diari Oficial de la Generalitat Valenciana


Sumari del DOGV 7140, del 28-10-2013 (2013/10580)

Notificació de la sentència dictada en el procediment de divorci contenciós número 100/2011.
--------------------------------------------------------------------------------------------

### Dades del document

Número de DOGV
:   7140

Data del DOGV
:   28-10-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/10907


Organisme emissor
:   Jutjat de Primera Instància i Instrucció Número 4 de Mislata

Tipus de document
:   Edicte

Notificació de la sentència dictada en el procediment de divorci contenciós número 100/2011. [2013/10739]  
Cristina Villalba Moltó, secretària del Jutjat de Primera Instància número 4 de Mislata, faig saber que en el juí que es tramita en este Jutjat, les dades particulars del qual consten en l'encapçalament d'este edicte, s'ha dictat la sentència que literalment diu així:   
«Dispositiva  
Estime la demanda plantejada per Gloria Isabel Castro Torres contra Alejandro Cristián Muñoz Revillo (rebel), i declare dissolt, per causa de divorci, el matrimoni contret pels cònjuges esmentats, amb tots els efectes legals, i dispose l'adopció de les següents mesures definitives:  
  
1. L'atribució de la guarda i custòdia dels fills menors del matrimoni, A. P. i J. A. M. C., a sa mare Gloria Isabel Castro Torres, però exercint conjuntament ambdós progenitors la pàtria potestat sobre ells.  
  
2. Alejandro Cristián Muñoz Revillo podrà estar en companyia dels seus fills menors d'edat en la forma que concerte amb la demandant, i en la conjuntura del desacord, els tindrà els caps de setmana alterns, des del divendres a les 15.00 hores fins a les 20.00 hores; els dissabtes i diumenges, des de les 11.00 hores fins a les 20.00 hores, junt amb la mitat de les vacacions d'estiu, Nadal, Falles i Setmana Santa, dividint-se el còmput vacacional per mitats, triant el pare els anys parells i els imparells la mare, els períodes de vacacions estivals es dividiran per quinzenes, triant el pare els anys parells i els imparells la mare; els períodes esmentats, per no establir-se dret de pernoctació, s'iniciaran a les 11.00 hores i finalitzaran a les 20.00 hores, i es prologaran fins a les 21.00 hores en els períodes estivals; així mateix es fixa un dia de visita intersetmanal a favor del progenitor no custodi els dimecres des de les 17.30 fins a les 20.00 hores, i hauran de ser en tots els casos arreplegats els menors al domicili matern i reintegrats a este una vegada finalitzat el període de visites.  
Cap dels progenitors no podrà viatjar amb els menors a Xile o fora del territori nacional, sense el consentiment per escrit de l'altre.  
3. Alejandro Cristián Muñoz Revillo contribuirà com a prestació per aliments pels fills del matrimoni abonant a l'esposa, per mesos anticipats i dins dels cinc primers dies de cada mes, la quantitat mensual de tres-cents euros, i esta suma pecuniària serà anualment actualitzada segons la variació que experimente en relació amb l'índex de preus de consum, sense perjuí de la seua modificació en cas de millora de fortuna.  
4. Els gastos extraordinaris seran satisfets per ambdós cònjuges per mitats.  
5. Es declara dissolta la societat de guanys.  
Tot això sense fer una condemna especial a les costes d'este procediment.  
I una vegada siga ferma esta resolució, remeteu-ne una testimoniança al registre civil on conste inscrit el matrimoni, perquè l'anoten al marge.  
Esta és la meua sentència, que, de conformitat amb el que disposen els articles 265 i 266 de la Llei Orgànica del Poder Judicial, cal anotar en el llibre corresponent i inserir-ne una testimoniança en les actuacions originals, i que serà notificada a les parts, fent-los saber que en contra es podrà interposar en este Jutjat un recurs d'apel·lació, dins dels 20 dies següents a la seua notificació. Ho pronuncie, mane i firme».  
  
Publicació. La sentència anterior va ser llegida i publicada pel magistrat jutge que la va dictar, de forma legal, i en el mateix dia de la seua data. En done fe.  
I perquè valga de notificació de forma legal al demandat, Alejandro Cristián Muñoz Revillo, que es troba en parador ignorat, expedisc edicte.  
  
Mislata, 24 d'octubre de 2013.- La secretària: Cristina Villalba Moltó.